אמין נואה

אמין נואה (בצרפתית: Amine Noua; נולד ב-7 בפברואר 1997) הוא כדורסלן צרפתי המשחק בעמדת הפאוור פורוורד בהפועל חולון מליגת העל בכדורסל וליגת האלופות.

קריירה מקצועית 
נואה נולד בליון וגדל בקבוצות הנוער של אסוול ליון-וילרבאן. לאחר ששיחק בקבוצה עד גיל 21 של המועדון הוא ערך את הופעת הבכורה שלו בקבוצה הבוגרת בינואר 2016, וקלע שתי נקודות בחמש דקות מול שמפיין שאלון-ריימס. במהלך העונה, בה זכתה אסוול באליפות צרפת בכדורסל, הוא העמיד ממוצעים של 0.8 נקודות ו-0.8 ריבאונדים ב-3.8 דקות למשחק.

באפריל 2018 הכריז נואה על מעמדותו לדראפט ה-NBA 2018, אך פרש ממנו ביוני. עונת הפריצה שלו הגיעה ב-2017/18, כשהעמיד ממוצעים של 11 נקודות ו-4.7 ריבאונדים ב-32 משחקים בליגת העל (פתח בחמישייה ב-26 מהם) והשתתף במשחק האולסטאר.

ב-7 ביולי 2021, לאחר שלוש אליפויות במדי וילרבאן, חתם נואה באנדורה מליגת ה-ACB הספרדית.

ב-11 באפריל 2022 הוא חזר לצרפת וחתם בשטרסבורג. הוא חזר לאסוול ב-7 ביולי 2022.

ב-1 באוגוסט 2023 חתם נואה בהפועל חולון מליגת העל בכדורסל וליגת האלופות.

קריירה בינלאומית 
נואה ייצג לראשונה את צרפת באליפות אירופה בכדורסל עד גיל 16 2013, בה סיימה נבחרתו במקום החמישי. באליפות העולם בכדורסל עד גיל 17 2014הוא קלע 18.7 נקודות בממוצע למשחק, מקום רביעי בטורניר, ונבחר לחמישיית הטורניר השלישית של Eurobasket.com. באליפות אירופה בכדורסל עד גיל 20 2016, בה סיימה  במקום ה-13, קלע נואה בממוצע 15.8 נקודות למשחק.

באליפות אירופה בכדורסל עד גיל 20 2017 העמיד נואה ממוצעים של 12.9 נקודות ו-7.9 ריבאונדים למשחק, סייע לצרפת לזכות במדליית ארד ונבחר לחמישיית הטורניר. בנובמבר 2017 הוא קיבל זימון ראשון לנבחרת הבוגרת.

חיים אישיים 
נואה הוא ממוצא מרוקאי ואלג'יראי.

קישורים חיצוניים 

פרופיל, באתר פיב"א החדש

הערות שוליים 

כדורסלני שטרסבורג
כדורסלנים צרפתים
כדורסלני אנדורה
כדורסלני אסוול ליון-וילרבאן
צרפתים ממוצא אלג'יראי
צרפתים ממוצא מרוקאי
ספורטאים צרפתים בישראל
ספורטאים צרפתים בספרד
כדורסלני הפועל חולון
צרפתים שנולדו ב-1997